# **Kriterij za odabir ponude**

Kriterij odabira ponude je ekonomski najpovoljnija ponuda (ENP).



Naručitelj će bodovati samo valjane (prihvatljive) ponude, te će primjenu kriterija utvrđivati samo za valjane ponude. Kao najpovoljniju ponudu Naručitelj će odabrati ponudu koja nakon bodovanja ostvari najveći broj bodova, a prethodno je utvrđena valjana.

Kriteriji i relativni ponderi koji se koriste za odabir ekonomski najpovoljnije ponude, te kriteriji po redoslijedu od najvažnijeg do najmanje važnog, u ovom postupku nabave su:

|  |  |  |  |
| --- | --- | --- | --- |
| **Redni broj** | **Kriterij** | **Relativni ponder** | **Maksimalan broj bodova** |
| **1.** | **Cijena ponude (C)** | **80%** | **80** |
| **2.** | **Broj BAZNIH STANICA** | **10%** | **10** |
| **3.** | **Vlastita infrastruktura** | **10%** | **10** |
|  | **Maksimalan broj bodova** | **100%** | **100** |

**Kriterij 1: Cijena ponude**

Maksimalni broj bodova koji ponuditelj može dobiti prema ovom kriteriju je 80 bodova. Naručitelj će ponude bodovati do 80 bodova i to tako da će ponuda sa najnižom cijenom dobiti najveći broj bodova, a svaka sljedeća u odnosu na prethodnu razmjerno manji broj bodova prema jednadžbi:

*Cn=(Cmin/Cp) x 80*

pri čemu je:

n=broj ponude koja se ocjenjuje prema redosljedu zaprimanja

Cn=broj bodova za cijenu ponude koja se ocjenjuje

Cmin=najniža ponuđena cijena valjane ponude

Cp=cijena ponude koja je predmet ocjene

80= maksimalan broj bodova

Cijena ponude se upisuje u Troškovnik.

Broj dobivenih bodova izražava se na dvije decimale.

**Kriterij 2: Broj baznih stanica**

U slučaju ispada glavnog linka iz bilo kojeg razloga, Ponuditelj će uspostaviti vezu putem bežičnih veza. Iz tog razloga, važan parametar je broj baznih stanica jer pokazuje dostupnost alternativne usluge.

Element kriterija Broj baznih stanica odnosi se na izražavanje kvantitativnog pokazatelja kojom se vrednuje kvaliteta pristupne mreže za mobilne usluge Naručitelja u kontekstu pokrivenosti teritorija radio signalom i dostupnosti radio signala.

Pri definiranju kvantitativne vrijednosti kojom se ocjenjuje pokrivenost teritorija signalom i dostupnost signala pristupne mreže za mobilne usluge mora se posebno obratiti pažnja na činjenicu da je riječ o dvosmjernoj komunikaciji između baznih postaja i korisnikovih mobilnih uređaja.

Bazne stanice su međusobno raspoređene na način da svaka bazna stanica pokriva signalom određeni dio teritorija u obliku ćelije. Poznato je da bazne stanice zrače kao i mobilni uređaji. Što je korisnik mobilnog uređaja udaljeniji od bazne stanice manje elektromagnetskog zračenja zaprima od stanice, ali njegov mobilni uređaj mora koristiti puno veću snagu kako bi bazna stanica zaprimila njegov signal. Ukoliko su bazne stanice gusto postavljenje one će zračiti manjom snagom pošto moraju pokriti manji prostor, a korisnikov mobilni uređaj će trebati manju izlaznu snagu kako bi uspostavio komunikaciju, samim time i manje će biti izložen zračenju, a kvaliteta poziva bit će bolja. Sukladno navedenom, kao kvantitativni i dokazivi pokazatelj za ovaj kriterij koji se direktno odražava na kvalitetu same usluge nameće se gustoća instaliranih baznih stanica na promatranom teritoriju tj. broj baznih stanica i repeatera koji su razmješteni na određenoj geografskoj površini. **Pod brojem baznih stanica se smatra ukupni broj stanica za svaku tehnologiju uključujući i „repeatere“.**

Naručitelj će ponude bodovati po kriteriju 2. Broj baznih stanica, do 10 bodova, i to tako, da će ponuda s najvećim brojem baznih stanica na području RH dobiti najveći broj bodova, a svaki sljedeći u odnosu na prethodnu razmjerno manji broj bodova, prema jednadžbi:

B = (Bn/Bmax) \* 10

pri čemu je:

B - broj bodova za kriterij broj baznih stanica,

Bmax - ponuda sa najvećim brojem baznih stanica,

Bn - broj baznih stanica usporedne ponude.

Ponuditelj je dužan u sklopu svoje ponude dostaviti **Izjavu o broju baznih stanica na području RH**, u slobodnoj formi.

**Kriterij 3.Vlastita infrastruktura**

Korištenjem vlastite infrastrukture Ponuditelj će osigurati najbržu realizaciju, najkraći odziv, te najbržu detekciju i korekciju smetnje, a što je Naručitelju bitan i važan jedan od kriterija ENP.

Naručitelj će ponude bodovati po kriteriju da ako Ponuditelj planira izvršiti spajanje na vlastitoj infrastrukturi 10 bodova, a ako koristi iznajmljenu infrastrukturu onda 0 bodova.

Ponuditelj kao dokaz mora dostaviti potpisanu i ovjerenu Izjavu, iz koje mora biti razvidno i jasno da će se spojiti putem vlastite infrastrukture.

Pod vlastitom infrastrukturom se podrazumijeva sljedeće:

Ako su cijela trasa i svi dijelovi trase do krajnje točke priključenja ( DTK, cijevi i kabel ) izvedeni vlastitom infrastrukturom, odnosno infrastrukturom u vlasništvu ponuditelja.

**FORMULA, ZBROJ BODOVA: P = Cn + B + RJ +BI**

P - ukupan broj bodova

Cn - broj bodova za kriterij „Cijena ponude“

B - broj bodova za kriterij „broj baznih stanica“

BI- broj bodova za kriterij „Vlastita infrastruktura“